Na základe uznesenia
									vlády SR č.......................
									zo dňa..............................

V l á d a   S l o v e n s k e j   r e p u b l i k y

v y d á v a

podľa § 5 ods. 2 zákona č. 13/2002 Z.z. o podmienkach premeny niektorých rozpočtových organizácií a príspevkových organizácií na neziskové organizácie poskytujúce všeobecne prospešné služby (transformačný zákon)

rozhodnutie o transformácii štátnej príspevkovej organizácie

Názov príspevkovej organizácie: Nemocnica s poliklinikou Nová Baňa
Sídlo: Cintorínska 20, 968 01  Nová Baňa
IČO:   17336066

Na realizáciu sa určuje transformačný projekt vedený v evidencii Ministerstva pre správu a privatizáciu národného majetku Slovenskej republiky pod č. 010/TP

1.	Spôsob transformácie:  vklad majetku do neziskovej organizácie

2.	Hodnota majetku štátu vrátane súvisiacich práv a záväzkov, ktorý ústredný orgán vkladá do neziskovej organizácie. 57 102 tis. Sk 

3.	Záujemca: Zdravotnícki zamestnanci Nemocnice s poliklinikou Nová Baňa

4.	Hodnota majetku, ktorý záujemca vkladá : 

Peňažný vklad: 0,- Sk 
Nepeňažný vklad: 13 324 800,-Sk ( duševné vlastníctvo) 

5.	Termín transformácie: 1. septembra 2002

6.	Hodnota prioritného majetku :  20 448 tis. Sk 

7.	Prioritný majetok sa riadi ustanovením § 31a) zákona č. 213/1997 Z.z. o neziskových organizáciách poskytujúcich všeobecne prospešné služby v znení neskorších predpisov.

8.	K nehnuteľnostiam, ktoré sú prioritným majetkom, vzniká v prospech štátu zodpovedajúce vecné bremeno, ktoré sa zapíše do katastra nehnuteľností.

9.	Súčasťou tohto rozhodnutia sú náležitosti § 5 ods. 2 písm. d) až g) zákona č. 13/2002 Z.z., ktoré tvoria neoddeliteľnú súčasť tohto rozhodnutia.

Poučenie:
Toto rozhodnutie nie je rozhodnutím vydaným v správnom konaní. Nepodlieha preskúmaniu súdom a nie je možné voči nemu podať opravný prostriedok.

								Mikuláš   D z u r i n d a
                         						     predseda vlády

Na vedomie:
	           Ministerstvo zdravotníctva Slovenskej republiky